খুন হয়েছিলেন দাদাও, হরিয়ানায় মহিলা কংগ্রেস কর্মীর মৃত্যুতে চাঞ্চল্য

ওয়েব ডেস্ক: শনিবার হরিয়ানায় (Haryana) মহিলা কংগ্রেস কর্মী (Congress Worker) হিমানী নারওয়েলের (Himani Narwal) দেহ উদ্ধার হয়। স্যুটকেসের মধ্যে তাঁর দেহ পাওয়া যায়। দলের মধ্যে থেকেই কেউ এর হত্যাকারী। এমনই অভিযোগ তাঁর মায়ের। রোহতক জেলার বাসস্ট্যান্ডের মধ্যে দেহ উদ্ধার হয়। তিনি রাহুল গান্ধীর ভারত জোড়ো যাত্রায় অংশ নিয়েছিলেন। ওই কংগ্রেস কর্মীর মৃত্যুতে উচ্চ পর্যায়ের তদন্তের দাবি ওঠে। হিমানীর দাদাও খুন হয়েছিলেন। ঘটনায় চাঞ্চল্য ছড়িয়েছে। পারিবারিক বিবাদ না কি দলের অভ্যন্তরীণ কোন্দল খতিয়ে দেখা হচ্ছে।

হিমানীর মা সবিতা নারওয়েল বলেন, দলের মধ্যে থেকেই কেউ এই খুনের সঙ্গে জড়িত। তাঁর মেয়ে রাজনীতিতে সাফল্য পেয়েছিলেন এটাই অনেকের পছন্দ হয়নি। আমার মেয়ে কংগ্রেস ও দলের সদস্যদের জন্য অনেক ত্যাগ স্বীকার করেছেন। ফেব্রুয়ারির ২৭ তারিখ তিনি শেষবার মেয়ের সঙ্গে কথা বলেছিলাম। পরের দিনই ভূপিন্দর সিং হুডার মিছিলে মেয়ের যোগ দেওয়ার কথা ছিল। তাঁর মা জানান, পরের দিন হিমানীর সঙ্গে কথা বলার চেষ্টা করলে তিনি দেখেন ফোন সুইচড অফ। হিমানী কংগ্রেসের সঙ্গে ১০ বছর ধরে যুক্ত। কংগ্রেস সাংসদ রাহুল গান্ধীর সঙ্গে ভারত জোড়ো যাত্রায় শ্রীনগর যান। তিনি স্বচ্ছ রাজনীতি চাইতেন। কিন্তু তাঁকে সমস্যার মধ্যে ফেলে দেওয়া হত। পুলিশ জানিয়েছে, ঘটনার তদন্তে চারটি টিম গঠন করা হয়েছে।

আরও পড়ুন: উত্তরসূরী ভাইপোর পোস্ট কেড়ে নিলেন পিসি মায়াবতী

দেখুন অন্য খবর: